ตลท.สรุปภาวะการซื้อขายหลักทรัพย์ ไตรมาส 2
ตลท.สรุปภาวะการซื้อขายหุ้นประจำไตรมาส 2 ดัชนีSET Index อยู่ที่ระดับ 797.31 จุด ปรับตัวเพิ่มขึ้น 1.18%
14 ก.ค. 2553

ตลท.สรุปภาวะการซื้อขายหุ้นประจำไตรมาส 2 ดัชนีSET Index อยู่ที่ระดับ 797.31 จุด ปรับตัวเพิ่มขึ้น 1.18%
ตลาดหลักทรัพย์แห่งประเทศไทย สรุปภาวะการซื้อขายหุ้นประจำไตรมาส 2 ดัชนีSET Index อยู่ที่ระดับ 797.31 จุด ปรับตัวเพิ่มขึ้น 1.18% จากสิ้นไตรมาส1/2553 และเพิ่มขึ้น 8.55% จากสิ้นปี 2552 ปัจจัยสนับสนุนจากปัจจัยพื้นฐานของเศรษฐกิจที่แข็งแกร่งและผลประกอบการของบริษัทจดทะเบียนที่ยังขยายตัวต่อเนื่องในเกณฑ์ดี ส่งผลให้มูลค่าหลักทรัพย์ตามราคาตลาด(Market Capitalization) มาอยู่ที่ 6.4 ล้านล้านบาท เพิ่มขึ้น 1.70% จากสิ้นไตรมาส 1/2553 
ภาวะการซื้อขายหลักทรัพย์ในไตรมาส 2 ของปีนี้ มีมูลค่าซื้อขายเฉลี่ยรายวันรวมของ SET และ mai อยู่ที่23,493.44 ล้านบาท เพิ่มขึ้น 19.94% จากไตรมาสแรกของปีนี้ 1/2553 และเพิ่มขึ้น 8.14% เมื่อเทียบกับงวดเดียวกันของปีที่ผ่านมา 
โดยนักลงทุนต่างประเทศเปลี่ยนฐานะเป็นผู้ขายสุทธิ 60,008.54 ล้านบาท จากผู้ซื้อสุทธิ 42,474 .28 ล้านบาท ในไตรมาสแรก ส่งผลให้ตลอดช่วง 6 เดือนนักลงทุนต่างประเทศเป็นผู้ขายสุทธิ 17,534.26 ล้านบาท
ด้านการระดมทุนในไตรมาส 2 ของปีนี้พบว่าบริษัทจดทะเบียนมีการระดมทุนในรูปตราสารทุนรวม 8,441.97ล้านบาท เพิ่มขึ้นถึง 2.62 เท่า จากไตรมาสก่อนหน้า โดยมาจากการระดมทุนของบริษัทจดทะเบียนเข้าใหม่ 2 บริษัท คือ บริษัท ธีระมงคล อุตสาหกรรม (TMI) และ บริษัท ไซเบอร์แพลนเน็ต อินเตอร์แอคทีฟ
(CYBER) และมีกองทุนรวมอสังหาริมทรัพย์จดทะเบียนใหม่ 1 กองทุน คือ กองทุนรวมอสังหาริมทรัพย์ไทยคอมเมอร์เชียลอินเวสเม้นต์ (TCIF) ขณะที่การระดมทุนในตลาดรองของ SET และ mai มีมูลค่ารวม 36,315.57 ล้านบาท ซึ่งส่วนใหญ่เกิดจากการระดมทุนของ บริษัท บีทีเอส กรุ๊ปโฮลดิ้งส์ (BTS) เป็นหลัก